家園臥疾畢太祝曜見尋
作者：孟浩然
朝代：唐

paragraphs: 伏枕舊遊曠，笙簧勞夢思。
平生重交結，迨此令人疑。
冰室無煖氣，炎雲空赫曦。
隙駒不暫駐，日聽涼蟬悲。
壯圖哀未立，斑白恨吾衰。
夫子自南楚，緬懷嵩汝期。
顧予衡茅下，兼致稟物資。
脫分趨庭禮，殷勤伐木詩。
脫君車前鞅，設我園中葵。
斗酒須寒興，明朝難重持。